ალბათ უკვე იცი, რომ საქართველოში მოგზაურობა წლის ნებისმიერ დროს შესანიშნავია და აქ, თითოეული სეზონი თავისი უნიკალურობით მოგხიბლავს, თუმცა იდეალური დრო კულტურული და ისტორიული ტურებით დაინტერესებულთათვის გაზაფხული(აპრილიდან ივლისის დასაწყისამდე) და შემოდგომაა(სექტემბრიდან ნოემბრის ბოლომდე). ამ პერიოდში ამინდი მეტწილად თბილია, თუმცა ზოგჯერ არის მსუბუქი ქარიც და წვიმაც.
ზაფხული შესანიშნავია ექსტრემალური გამოცდილებებისა და ლაშქრობების მოყვარულთათვის და თუკი საქართველოში ამ სეზონზე ჩამოხვალ, აუცილებლად ესტუმრე სვანეთსა და თუშეთს. ასევე, თუ წელიწადის ყველაზე ცხელ პერიოდში ზღვაზე დასვენებაც გინდა, ქვეყნის დასავლეთ ნაწილში, შავი ზღვის სანაპირო ზოლი ამ მიმართულებითაც მოგხიბლავს.
რაც შეეხება ზამთარს - ამ დროს შესაძლებლობა გექნება პოპულარული ზამთრის კურორტები - თოვლიანი გუდაური და ბაკურიანი მოინახულო, თხილამურებითა და სნოუბორდით ისრიალო და მრავალი სხვა, შენთვის საინტერესო გამოცდილება მიიღო.